NELJANDA KOOSSEISU

OTSUS

Haapsalu,			27. mai 2005 nr 189

Detailplaneeringu kehtestamine
(Õhtu kalda ja raudteetammi vaheline ala)

Detailplaneering (Õhtu kalda ja raudteetammi vahelise ala detailplaneering Haapsalus) algatati Haapsalu Linnavolikogu 26.09.2003 otsusega nr 63. Planeeringu eesmärgiks oli kavandada planeeritavale alale sobiv maakasutus (üldmaa, elamumaa, transpordimaa). Elamukruntidele määrata ehitusõigus ja hoonestustingimused. Lahendada liikluskorraldus, kommunikatsioonide põhimõttelised asukohad. Nõuete kohaselt kooskõlastatud planeering võeti vastu Haapsalu Linnavalitsuse 05.05.2004 korraldusega nr 345 ja avalik väljapanek toimus ajavahemikul 18.05.-03.06.2004. Parandusettepanekuid planeeringu kohta ei esitatud.
Juhindudes Haapsalu põhimääruse § 12 lg 1 p 34, § 62, kohaliku omavalitsuse korralduse seaduse § 6 lg 3 p 1, § 22 lg 1 p 33, § 23, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest, Haapsalu Linnavolikogu otsustab:

1.	Kehtestada Õhtu kalda ja raudteetammi vahelise ala detailplaneering Haapsalus (Lisa 1).

2.	Linnavolikogu kantseleil:
2.1.	teha otsus teatavaks Haapsalu Linnavalitsuse ehitus- ja arhitektuurigrupile (A. Joost) otsuse koopia üleandmisega allkirja vastu, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu põhijoonisega Maa-ameti Lääne katastribüroole (Ehte 9, 90509 Haapsalu).
2.2.	koostöös Haapsalu Linnavalitsuse avalike suhete peaspetsialistiga (L. Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees